SEA-JOTANI NAMA-NAMGUAKO 
SE-PARAKANI ABACHENGGIPA 
BEWALRANG. 

(Elements Of Literary Criticism.) 


Milton S. Sangma. 



Skanggipa Chapa Ka’atgipa 1984. 
King 1000. 


Chapa ka'atgipa, 
Segipa an'tangan. 


Dam : Rs. 5.00 


Chapa ka’gtpa, 

Meghalaya State Co-operative Union Printing Press, 
Shillong - 1. 



KATTA BICHONGRANG 

KATTA BICHONG ... .... JAK 

Janapchengani 

Chap I : Sea-Jotani Gimin .... 1-3 

Chap II : Aganbewal gita Seanirang (Prose) ... 4-7 
Chap III : Poedorang .... ... 8*13 




JANAPCHENGANI 


Anga id chongipa kitapko “Sea-jotarangni nama namgijako 
se-parakani a'bachenggipa bewalrang” ine bimiog done seah'a. 
Indakgipa subjectni gimin sena an' tango chu on gnikg ijanirangko 
nikoba sedrana nanga gita ong aha maina indake sedrajaode 
Porainasigipa chatro-chatrirang kitap gri ong'skagenchim. Ia 
bilsio North-Eastern Hill Universityni Academic Council, 
pilak Modern Indian Languagerangko apsan syllabus dakchina 
ge'etaha. Ua gitan Modern Indian Languagerangko skienggipa 
adita Professorrang tom*e apsan gadangni syllabusrangko dakahe. 
Ua syllabusrangko dakanio “Elements of Literary Criticism” 
P. U. C. onian dongna nanga ine tik kraha Indakgipa subject- 
ni gimin A'chikkuo segimin kitap dongjani gimin anga iako 
sena gita an’tangko draaha. 

Ia seanirangko anga Khasi aro gipin ku'sikrang baksa 
apsan topicrangko seoke seaha. Banggija somoerangko re‘e 
sena nanga gaakaha maina iako 1985 bilsionin ra'na nanga- 
hachim. Jeba ong bo, anga iako kamao janapgipa kitaprango 
ga’chate kan'dike seskaaha. 

(1) Joseph T. Shipley, ed. : Dictionary of Literature. 

(2) Roger Fowler, ed. : A Dictonary of modern Critical 

Terms. 

(3) R. J. Rees : English Literature - An Introdu- 

tion to Foreign Readers. 

(4) W. J. Hudson : An Introduction to the Study 

of Literature. 

(5) K R. Srinivasa Iyenger, : Introduction to the Study of 
and Prem Nanda Kumar : English Literature. 

(6) A. Prasad. : An Introduction to English 

Criticism. 

Uni gimin ia subjectni bidingo saoba apalbate ui’na skode 
ua kitaprangko aro gipinrangkoba poraena nanggen. Ian kan*- 
dikgipa seanisan ong'aia. Ja mano ia subjectko skigiparangoni 
saoba nambate aro ga'subate seanganiko dakgen ine anga 
kadonga. 


Dated Shillong, Milton S, Sanguu 

the 4th October, 1984 




CHAP - I. 

SEA-JOTANI GIMIN. 


SEA-JOTA BA LITERATURE MAIKO MINGA ? 

Segimin-jotgimin ba Literature maiko minga uko aganna 
neng'a indiba ua maia uko ui‘na neng'ja. Uandaken Acbak 
ba menggo maiko minga uko aganna ba sena neng'naba donga 
indiba uarangara maia uko masina altuabea. Sea-jotani be* 
walrang Acbak ba menggorangni rokom ba bimangrangni 
banga gita donga indiba “Mama Tomni Jamdap” ba “Macbeth 0 
rangara chong’motgipa segimin-jotgimin ba Literature ong’a 
ine aganna an ching jajajawa. Matburingrangko jilani gimin 
seaniba segimin-jotgimin ong'a, Howard Denison Mominni se- 
gimin “Do*kua” Poedoba uan ong'a indiba “A'chik Songbad” 
“Chadambe” ba gipin gipin Songbadrang ba Enevlopadaea 
Britannica apsan gadangni segimin jotgiminrang ong'na mao*ja 
Uarang apalbatgipa ariosa ba aganramramaniosa Segimin-Jot- 
gimin ba Literature ine channako man'paia. Mitam mande- 
rang ia ramram segimin -jotgtmin ba chapa ka'giminrangko 
Literature channatna sikjae, “Banaegipa Seani” ba “Ning'tugipa 
Seani” ba “Chanchibewale Seani” ine jakkalska. 

Minggipin nengnikaniara, maiko namgipa ba namgijagipa 
Seam ine maeke agangen. Mitam manderang namgijagipa 
Seaniko ba Poedoko porae uade literature ba Sea-jotan ong'- 
srangja ine agana indiba uarangde aganbingbanganisa ong'skaia. 
Ia Poedokode angade namnikja ba iade namgijagipa Poedo 
ong'a ine aganosa krabatgen. A'gilsako sea-jotarangoni bang*- 
batan namgipa seanirang ocg'ja. Mitamrangara beben faama, 
mitamrangara namja aro bang'gi jasamangmang namchongmotgipa 
seanirang ong’a, indiba iarang pilakan Sea-jotanirang ba 
Literature ong'a. 

NAMGIPA SEANIO BA LITERATUREO MAI 
GUNRANG DONGNA NANGA? 

Bang a manderangni cbanchiani gita namgipa literature 
ba Seani “mandeni janggi tangani bewalko nambatatna dak- 
chakgipa” ba Matthew Arnoidni Poedoni gimin aganani gita 
“Mandeni janggi tangani bewalni nama namgijako parakgipa” 
on'na nang a. Uni gimin, Poedo segipa ong’bo, Dakmesoka* 
niko segipa ong'bo ba Songsarni gimin golpo banae segipaba 
ong'bo, uamang an’chingna maiba gisiko tikal nangchaksoani 
ba maiba ideako on’na ptan na nanga jean mandeni jgnggi 
tangani gadangko nambatatna dakchakani ong’gen. 

Namgipa Seanio minggipin gunko nikna ka'dongsoaniara, 
an'tangni seani bewal ba styletang gita seani, Chanchiataog 
ba golpo banaeatang gita seaniaa onga Uni gimin namgipa 
aeamrang gimikan jatni dakbewalrang, cha'bewafrango pang- 
cbake banaedrae segiparang ong a. 

Sena budhi dongmangmangaianichi ba gisik nangmangmang- 
aiaoiohi namgipa Seaniko dakna man'gen ia ong'ja Namgipa 
Seaniko dakna, ranta ka’anichi aro seani bewalrangko skie 
ra'anichiba man’na ama. Doctorrang, Engineering ba Ukilrang 
gita beben Poedo da golpo banae segiparang trainingko ra'na 
nangja indiba sena changani gunko jotton ka'stapjaode namgipa 
seaniko ong*atna man'ja. Aganku'akmao segiparang ku'siktangchi 
Grammarko talna nanggen, ku’siktangni kattarangko pilakkon 
ong'nasiple ui‘na nanggen, mingsingbatgipa kitap segiminrangko 
poraiman nananggen aro ua nama styleo sena changna nanggen. 

Poraina gong mangmangaianichi ba serongmangmangaianichi 
namgipa kitap segipa ong'na man'ja. Ua kitap seani bewalko 
ui'gipa, sena sapgipa ong'na nanggen aro ua obostani kri 
krabatgipa kattarangko jakkalna changgipa ong'na nanggen. 

Pilak literature ba segipa kitaprango ong nas'pile nikgipa 
mongsonggipa namgipa gunara “Nama ba namgijaoiko ma siani 
onga”. Segipa sakprakprakan, nama ba namgijaniara chong' - 
motgipa ong-a ine uamangni segipa kitapko poraigipa sak- 
prakna ui'atanian ong*a. Uni gimin bon kame indake aganna 
man'gen je Literature ba Seani-jotaniara Janggi tangani ba 
a'gilsakni giminniitam> chanchianirangko ba mandeni dake 
ka*e nie ui'anirangko ruuta bilsirangna kattatangchi see donanga- 
ni ong'a. 

Sea-jotani ba literature namgipa ba namgijagipa ong naba 
donga indiba namgipa seaniara ka mao mitam janapgipa gun- 
rang dongna nanggen. Uarang : — 

(i) Bebeko parakani, (ii) Changatang gita banae style- 
tango seani, (iii) Sena changani, aro (iv) Nama 
ba namgijaniko mesoke seani. 

SEA-JOTANI NAMA NAMGIJAK.O 
SE-PARAKANI INE MAItCO MINGA ? 

Sea-jotani nama ba namgijako se parake mesokani inani 
ortoara, badiaba kitap ba lekka seaniko badjtana kingking nama 
ba namja uarangko sandirikkite mesokani ong'a. Iandakgipani 
kamara, “mairango namja ba ong'ja” uko niani ong'a ba E. B. 
Browningni aganani gita “Nitoaniko dingtangmancha ma-eke 
mesokani” ong'a. Victor Hu^o agana, “Ua seaniara nimama 
namja, uan sandie nigiparangni kam ong'a”. Indiba ia sandigi- 
parang maio ga'chate ia seani nama ine se parakgen aro ia seani- 
ara namja ine jegalgen ? 

Bang'a lekka segiparangni agaoani gita “indakgiparangko 
bichal ka’nade uani gamchatanirangko sandianin ong'a”. Uni 
gimin indakgiparangko bichal ka'gipade ka'mao minggittam 
sing'anirangko agancnakna nanggen : — 

(i) Ua kitapko segipara maiko parakpa jetton kg'aha ? 

(ii) Ua uko parakanio baditana kingking chirsokgipa ong'- 
aha ? 

(iii) Uara gipinrangna parakna kragipa ong ama ? 

Carlyleni aganani gita, “ia miksonge parakaniara ba uni kam- 
ara baditana kingking an’chingni namnika gita ong’jaha indiba 
mandeni bewal gita ba a'gilsakni ong bewal gita ba nambegipa 
poedoko seani niamrang gita ong’aha ; text kitaprango ieani 
gita ong’ja indiba manderangni ka'tongrango aro chanchibewal- 
rango gita ong aha”, ukosa sandina nanga. 

Uni gimin segimin-jotgiminrangni nama namgijaniko parake 
mesokani namgniara ka'mao gita adita manderangna ong'gen : — 

(1) Sandie nigi parang, seani nama namgijaniko parakanio ba 
an'tangni chanchiani aro gisikni namnikgijaniko janapanio an‘- 
tangko control ka'a gnang dakna ; 

(2) Kitap segiparangko nambatatna dakchakna ba uamangko 
dilna ; 

(3) Gitcham serongbewalo pangchakdugae seanirangko gelna 
ba serongbewaloni dingtangsrange seani bewalko ra'gate seaniko 
champengna ; 

(4) Seanio rokom rokom niamrangko ba ja'rikna nangani- 
rangko ja’rike sena mangrakatna ; 

(5) Indakgipa sandie nie seanirangko poraigipirang , pofae 
kusi ong aniko man'na ba uamangna skie on'na, aro 

(6) Seani gadangko nambatroroatna aro seani jotani biding 
gita mandeni gun ba changa sapaniko parakna a'sal gnanggipa 
a'bako o'pate on’na. 

CHAP - II. 

AGANBEWAL GITA SEANIRANG 
(PROSE) 

Sea jotani rokom rokom bewalrang ba bimangrang gnaug. 
Uarangoni rokomsa Aganbewalo ba Aganku'akmao gita seani 
ong’a. Aganbewalo ba Aganku’akmao gita seaniba rokom ro- 
kom bimangrang gnang. Uarang : — 

(1) Dakmesokna Seani ba Drama, 

(2) Banaecbrake jeni giminba segipa golpo ba Fiction, 

(3) Songsaro ong’enga obostarango pangchake banae segipa 
Golpo ba Novel, 

(4) Rochona Seani ba Essay. 

(1) DAKMESOKNA SEANI BA DRAMA. 

“Drama” kattani ortoara, ramram agangenchimode uan, 
“Dakmesokna ba Daksningna segimin” ong’a jeo dolsa mande- 
rang adita gipin manderangni cholon bewalrangko tamasa da- 
kramo daksninge nigiparangna mesoka Tamasa dakramo meso- 
kaniara, toromni bidingo ongnaba donga ba manderangko kusi 
ong’atna ong’naba donga ba duk .ong’atna dakmesokani ong - - 
naba donga indiba iarangan Dramani miksongani onga. Gni- 
•gipa Dramani miksonganiara, mande jinma nigiparangna ong a 
Poedo ba Golporangara poraigipa sakprakpraknan gisik nangata- 
ni ong a indiba Dakmesokani kitapko segipara semitmgo 
mande jinmako gisiktangni mikgrono done sena nanga. Uni 
gimin Tamasa dakramo daksninge mesokanian Dramani ba Dak- 
mesokani kitapni chongmotgipa miksongani ong’a. 

Dakmesokna Seani ba Dramani rokomrang mongsongbate 
rokofflgni gnang. Uarang (1) Ka’dingatna ba Gisik ansaoatna 
segipa Drama ba Comedy, aro (2) Duk ba Kalimaniko dakmes- 
okna seani Drama ba Tragedy. 

KADINGATNA BA GISIK AN'S AO ATM A 
SEGIPA DAKMESOKANI BA COMEDY. 

Aristotle agana, Ka diogatna segipa Dakmesokani kitap mi- 
tam manderangni namgija, bewal ba nito-silgijani gimin segipa 
ong’a jean mandena gisik saautko ba onainiko ra baja’ ’. Indak- 
gipa seaniara mande chong’motni namgijana bate dake mesokani 
ong a. Uarang mande saksani cholon bewalrangni gimin ong*- 

gija nikgrangrao nikgipa cholon-bewalrangko ra'gope scaoi 
ong'a. Uni giminsa nikgrangraode ua tamasa dakgiparangko 
badiaba mande chong'motni cholon-bewalko da ksninga ine 
chancbia indiba chong'motko aganode uarangara manderangni 
badiaba somoeo janggi tangani bewal ba choloorangko ra'gope 
daksninge mesokanisan ong'aia. Ramram dakmesok anio mitam 
dakmesokgiparang jara-goka gita ba chonik-onnikani gita ong*- 
pila. Uni gimin nigipa gimikko ka'dingatna mitam dakmesoka- 
nirangde ka diogani ong'janaba donga indiba uarang manderang- 
ko aa'saoatna dakanisan ong'naba donga. Uni a'sel Ka'dingatna 
seani Drama ba Dakmesokani ka'dingatna mangmang mong- 
songe seaigipa ong'ja indiba Dakmesokani nokningo katchaan i 
balwako gipaatna aro kusi ong'atao bon'atna gitaba ong'a. Jekae, 
Prof Keneth Mominni segipa Dakmesokani “Nokdang” bon'- 
kamao kusi ong’anio ba katchaanio bon'chotea. 

KALIMANIKO DAKMESOKANI BA TRAGEDY. 

Ia dolni Dakmesokaniara maiba duk ba kalimani gimin ba 
rasong griani gimin golpo segipa ong'a. Uni gimin Dukniko 
Dakmesokani gimin seaniara saoba dal'bea a selo ga'ake duko 
ga akaniko daksninge mesokani ong'a. Aristotleni janapani gita 
indakgipa Dakmesoke kal'anirango mandeni saknaako ba duko 
ga'akaniko ba sianiko dakmesoka. Uni gimin indakgipa Dak- 
mesokanio nigipa manderangni ka'sachakaniko aro kennani 
gisikko naatna man'ode uan chu'sokgipa dakmesokani ong'a. 

Minggipin, indakgipa Dakmesokanirango maidakgipa man- 
derang bakko ra paa uoba pangchaka. Mongsonggipa bakko 
ra gipa namgijagipa mande ong'ode, ua dakmesokao duko ga*a- 
koba nigipa manderang una ka sachakjawa aro uni sioba duk 
ong rirapajawa. Batesa uni sianina kusi ong'batgen. Indiba 
namgipa mande dakmesokao siode nigiparang una ka'sacbakgen 
aro duk man'chakgen aro Isolba una kdkketko bichal ka'e tang- 
pilatna chol on'ja ine chanchigen. 

Mingsagipara, duk ba kalimani ba siani gimin dakmetokaniko 
nie adita kusi ong'anikoba nigiparang man'a indiba uno dakme- 
sokanirang dal dalgipa manderangni ba rajarangni dakgrikao 
janggi galani gimin ong'skana nanga. Uandake ong ode dukni 
gimin dakmesokani ong'oba manderangna kusiniko ra'bakua. 
Jekae, Karnesh R. Marakni segipa “Muga Dingsepa” o, Muga 
D.ngsepa an'tangan an'tangni jakrikrarango bebe ra'duga- 
ani a'sel uamangni jakchin so'otako man aba. 

AGANBEWALO BANAE SEGIPA GOLPO 
BA FICTION. 

Dakmesokna seani jrimbegipa seani rokom ba bimang ong'a. 
Aganbewalcbi banae segipa Golporangara ritebengbatgipa 
seani ong'skaa ine W.H. Hudson agana. Uan ritebengbatgipa seani 
ong a ine agananide uandakgipa seanirangko bilsiprako English 
ku'sikchimangmangan king hajai bongarangko chapa ka'ata. 

“Fiction” kattao bang's ortorang gnang aro uko banga 
seani rokamrangna jakkalna man'a Novel ba Chong'motgipa 
janggi tangani obostarango pangchake segipa golporang baksaba 
bang:a changon uko apsan dake jakkala indiba Fiction aro No- 
velni dingtanggrikanirang gnang. Fictionara Greek aro Roman* 
rangni cbasongonin dongbaachim indiba Novelde ua chasong- 
rangode nakatku’jachim. 

Minggipin, Fictionara bang a rokomrangna aro bang 'a mik- 
songanirangna ku'akmachi segipa ong'a indiba Novelara ap- 
chonbatgipa miksongani gnanggipa seani ong'skaa. Bang's ba 
maiba miksonganirangko aganna gita golpo mingsako banae 
seani, jekae, “Songregipani Songreani” ara Fiction ong a. 
Novel ong'ja. 

Aroba, Fictionara brinbawe dake seanirang ong'a. Uan sena 
changa sapnniko mesokna aro ku'akmachi seani bewairangko 
parake mesokna seaniba ong'a Fiction kattara Latin ku'sik 
“Fingo” oni ong'baa jeni orto “Bimang dakna" ba “Rokomsa 
bewalona rabana” 

Fiction ba banaedrae segipa golporang mandeni cholon 
bewalko nambatatna aro taningko bariatna dakchakani ong'ja 
ine skangni chasongrango pangnan kenchakani gnangchim, 
maina indakgipa seanirangara tol'gipa aro ong'gijako banaedrae 
seaniraag ong'achim. Indakgipa golporangko segiparang an tang- 
tangko togichenge gipinrangkoba togina miksonge seaha ine 
cbanchiacbim. Indiba ruutgija bilsirangni gisepo Fiction ba 
banaedrae segipa golporangba gamchatani gnang ine kitap serak- 
gipa manderang beberana a'bacbengaha. Uamangni chanchichi* 
panigita Fictionko sena gita segipa an'tangni sko taningo golpo- 
ko sjtapg chanchichengna nanggen, ukosa gipinna parakna nanga. 
Uni feimiri uan gisik ba skoo cbancbichenggipa bimang ba golpo 
ong^a t biggbangseaigipa ong’ja. Gisiko bimang dakchenge seaniara 
banaedragipa ong'a maina ua bimang griaoniko bimang dakate 
seenga. Uni gimin Fictionara Cbatta gita ong'a maina uni ning'o 
bang a sko taning rokrokpile chanchianirangko dakna raan'a. 

SONGSARNI GOLPO BA NOVEL 

. “Novel” . kattara Italian “Novella” kattaoni ong'baaha, aro 
uni orto “Kobor” ong'a. Uni gimin Novel kattani orto gitade, 
mandeni janggi tangani cbongmot gipa obosta ong'aoniko ra'e 
jedake segipakon Novel minga, indiba uan ruutgijani bilsirango 
ong'gipa obosta ong-na nanga aro kakket ong'na nanga 
Jeba ong'bo, bang's Novel kitaprangan skangni chasongni 
gimia segiparangba donga. Uni gimin Novelara aganbewalo 
adita bakroe banae segipa g)lpo jeon mandeni cholon bewal- 
rang chong'motgipa janggi tangaoniko ra'e uamangko kajia 
jikate narggrikata. 

1700 bilsirangna skangde iandakgipa seani ba Novelara kan* 
dikgipa golposaanchim. 1700 bilsijolmangbnisa kosako janapba- 
g>pa gita Novelko sena a'bachengaba. Da ode indakgipa seani* 



rangan pilak rokom seanirangna bate mongsongbatgipa seani 
ong'skaaha. Novel ba Songsarni golporangni dingtangmancha 
bewalrang ba rokomrang indake ong'a 

(i) Novelko segipa golpomangmangko seaigija, manderaogoi 
cholon-bewalrangni, janggi tangani miksongani aro ong*eoga 
obostarangoi giminba gisik nange sejola. 

(ii) Novel segipa maiba skidapani ba songsaro maiba neng'nika- 
nirangni giminba gisik nange, uarangni bidingo an'tangtangni 
ong'nikako sea. 

(iii) Novel segipa, basakoba basakoba an'tangtangni gisikni 
skaniko parakna gita seanichi obostako ong'atdrae uarangko 
paraka. 

(iv) Novelko segipa, golpomangmangko aganaigija mandeni aro 
agilsakm gimin apalbate nigope nie seaniko daka. 

ROCHONA SEANI BA ESSAY 

“Essay” kattako aro seani bimangko France a songni Mon- 
taigne (1533-92) a'bachengataha aro bakbakan Englishchi Bacon 
seatpaaha. Ia kattani gita ortoara, maiba ideako ba maikoba 
ong'nika ong'nikgijaniko ba dake nie nikaniko agankirakmachi 
agangrikate seam rokomsa ong'a. Kattani orto gita agangen- 
chimode, Essayko sena maming niam dongja. Uko agangrikani 
bewalosanmangmang sena nangaia. Indiba uan namen roande- 
rangko gisik nangataniaro ku sikko jakkalna changna dakchaktni 
ong'a. Uni gimin pilak Essay seanirang poraigiparangna tongtong 
aro ripeng melie aganani gita ong a. Essayni ramram miksongani 
rinokgipa aro chua gadango janggi tanggiparangni wal'timo gol- 
po ka*e roani ong’oba, uan mandena skidapani giminba ong'jola. 
France a'songo Montaigne ia rokomo seaniko see manderang- 
na nama skidapaniko on'na jakkalaha. Englando William Hazlitt, 
Charles Lamb aro gipinrang indakgipa seanichi an’tangtangni 
gisikni skaniko ba skatang chanchianirangko parakna jakkalskaaba. 

CHAP - III. 

POEDORANG. 

Sea-jotanirangko aganbewalo rokom rokom bewalrango- 
mangmang seaija. Git ring'na ba sika moanirangko dakna 
gita rokom rokom bimangrango poedo seanirangchiba sea 
jotanirangko dakna man*a. Poedo seani bang’a bewalrang 
gnang. Uarangoniko ka'mao mitamrangko mesokatenga. 

CHONGIPA GOLPONI POEDO BA BALLAD. 

Ballad, Ballade, Ballet bimingrang Latin ba Italian kn'sik 
“Ballare” oni ong baa. Uni orto “Chroka”. Uni gimin in- 
dakgipa Poedorangara chrokna ring aoni abachengbaaha. Doka- 
danranirang baksana mongsongbate Knal moani baksa kan’dik- 
gipa golpoko git ring'e agangipako Ballad Poedo ine minga. 
Ia poedoko knatimgiparang kattarangko aro gitko ringaniko 
knana kusi ong’a aro chrok mesanaba am pila. Uni gimin 
iako basakobade chrok-mcsani git ineba minga Serejmg 
ring a aro Sonajingni Poedoko ia rokomni poedo ine mingna 
man gen. 

Bang’a katta bichongni ba subjectrangni. gimin Ballad 
poedoni bimango sena mana. Kasaaniara mai mai obosta- 
rangko ong'atna man’a, uko ia poedoni subject dake ra na 
man a. Bamani, Matgrikrangni kam, ramram manderangni dak- 
bewal, aiao “rnmanpilgipa pelekki dakanirang, mandeni gisik 
sengani ba manderangni jatsa jatgipin baksa dakgrik-jegrika- 
nirangni gimin indakgipa poedoo subject ba katta bichong dake 
rae sena man’a. 

Ballad poedo badita bakrona nanga maming niam dongja. 
Poedoni bakroa ba kan’dikani, poedoo janapgipa manderangni 
kamni kri ong’gen. Ua manderangni kamba ua poedo bon’on 
matchotna nanggen. 

Ballad poedoo starzaprako ba tokprako riting bri bri donga. 
Skanggipa aro gittamgipa poedoni ritingrang syllable chet 
donga aro gnigipa aro brjgipa ritingrang syllable dok donga 
indiba badiaba badiaba Ballad poedorang indake apsan apsan 
syllablerang dongja. 

DAL A ONG’ANIKO AGANGIPA KATTA 
GITCHAM BA POEDO BA EPIC. 

Ian jatni itihasni ba jatni aganritingbagipa golpooni saksa 
ba una bate manderangni daka kamrangni gimin bakrobegipa 
poedo rokomsa ong’a. Iandaka kamrangara dakgrik-dinggrlkani- 
rang ong’rongbata jeon bang’a manderang aro m&nde-mite dak- 
giparang ua dakgrikanio jak on’paa. lan&kgipa peodorang bak* 
robegipa ong ini gimin peodo segipa a’song chigarangni ba 

gipin gipinrangni giminba sechapronga. Ian indakjgipa rokomni 
poedo ong’ani gimin, DikkLBandini gimin katta agaaoo. fa* 
mangni a‘song*cniggj^|||pi giminba bakrobeen aganchapanirang 
gnang. 

Epicni minggipin subject matter ba katta bichongara, mande 
jinmani ring'gimal ba ui'gimalrangoni ong'a aro tribal mande* 
rangoi ba jatni gimin ong’rongbata. lano poedo segipa an'tang* 
ni cbaacbianirangko ba chancbie ui'soaniran'gkomangmang seai- 
ja indiba jatsa gimikni chanchianirangko ba skanirangko sea. 

Epic poedo gipin poedorangoni dingtanggrika. Ua dingtang- 
grikarangoni mitamrangko kamao janapatenga. 

Skanggipa, Epic poedora namen rongjrigipa poedo ong'a. 

Gnigipa, Epico kal susaa ba bil tosusaanirangni gimin seani 
ong'a. Minggipin, ia poedorango kal'susaagipa manderangni ro- 
kom rokom chalakki dakanirangni giminba donga. 

Ballad aro Epic poedorangni gisepo je gitaba dingtanggrika* 
nirang dongbo, ua rokomgnian atchu ambirangni gimin songa- 
damo skia man gijagipa manderangni aganbagipa ba ring'ba- 
gipa poedorang ong’a. Uarangni dingtanggrikaniara, cbongipa 
a bimanduo donggipa abisa sakgnini atchia gita ong'a. Ua- 
mangoni saksa ua songon songdongaha aro songadamni mande 
onge sontolbee dongaha. Sakgipinara dal gipa songjinmaona 
re'ange nama gana-chinaniko gane cbine roaha. Ballad songa- 
damo donggipa gita aro Epicara songjinmao donggipa gita 
chacha tosusana mangen. 

KALIMAM POEDO BA ELEGY. 

r , 

Elegy kattara Greek ba Latin ku'sik “Elegia” oni ong*baaha. 
Greekrangni 1a rokomo poedo sechengode mande sigipana 
miksonge sea ong jachim. Dakgrik-dinggrikani gimin ba Kajsaani 
giminrangsa ia bimango poedo serongacbim. Jisu Kristoni 
siani bilsi ritchachidok ja'man jolrangosa ia seani bewaio 
English ku sikchi poedo sena a'bachengaba aro unonisa mande 
sigipana diik ong'e ia rokomo poedo sebaaba Jekae, Thomas 
Grayni poedoko ja rike D. S. Rongmuthu “Gittimni Gopratn- 
dam aambao sinteani” ine ia poedo seani bewaio seskaaba 
Uandake bang'a poedo seiparangan ia bimaneo ripengtang- 
rangko ba ka'satangrangko gisik ra*na gita poeaorangko banae 
sebatokaha. 

SIKA MOa BAKSA RING’ANl POEDO 
BA LYRIC. 

Ramram jakkalanio “Lyric” ni orto “Git” ong'a. Gitcbam 
Greece a'&ongni chasongrango ian knal moan baksf ring'gt^a 
git ong'a indiba da'ororoni cbasongo iako Guitar arp g*piu 
gipin sika mpanirang baksaba doke dam e ringn* Iy 



10 


Indakgipa jit ba poedoko saksanba ring’na man*a aro.jimna* 
ba ringna man*a. Iako git ring'e chroknaba mana Song- 
jimnaraago donggiparangba akia man'afli'; kri ia gitrangko 
ringan baksa nitoe chrokna man a aro gongadamrango dong- 
giparangba ua gitrang baksa songadamni bewalo chrokna 
man'aia. Indiba da ororoni chasongo banaegipa Lyric poedo- 
rango bangan git ringna namja Uni gimin “Lyric” kattani 
ortoara “Kandikgipa Poedo” ni pal jakkal gipa biming oog a 
jerangkon dingtang dingtang podrang -dake suala arojerang- 
on poetni chanchianirangko ba ma’ringanirangko parakjoljole 
sea. 


Lyric poedoni mongsonggipa gunara chanchianirangna bate 
be'enchi aro gisikchi ui'anirangko seani ong'a. Beben je ma'mal 
poedoba mandeni chanchianiko aro be enchi aro gisikchi ui'a- 
niko man’gopna nanga indiba ia poedoo, be'en aro gisikchi 
ui'anian cbanchiarangna skang re'baa. Uni gimin, Lyricara 
kandikgipa poedo ong'a jeon be'en aro gisikni ui ani, gisikni 
ma ringarangni ba mingsa chanchianikosan janapani gnang. 

Lyric poedoni mongsonggipa subject ba katta bichongara 
'‘Ka'sagnkani” gimin ong bata . Me asa rae chik ka sagrikani 
gimin ba pante me tra baksa kasagrik-mikchagrikani giminba 
ia pbedoni bimango seronga. Ia ka'sagrikaniara Isoi aro mande- 
ni gisepo ka’sagrikani giminba ong'na man a ba mandeni 
ong'telaigipa bakrangna ka saaniba ong'na man'aia Indiba 
ia chasongrango lyric poedoni katta bichongrang ding- 
tang dingtang ongangengaha, Da proro poedo segipako je 
obostarangan duulachim ba je ong'enga obostarang uko sena 
didiatachim uarangko subjebt ba theme dake ra'eba seskaa, 
jekae “Mitchigrikani”, “Duk Ong ani”, “Siani” aro uandake. 

SITING CHIBRICHI SEGIPA POEDO 
BA SONNET. 

la ma'mal poedo ba Sonnetara riting chibrichi segipa 
poedo ong a. Ia poedo dingtangmancha ma rapani gnang aro 
uko tokgni dake sualna man a. Skanggipa toko riting chet 
aro gnigipa toko riting dok gnang. Ua tok gnion cbanchiani 
rokpmba dingtangani, gnang. 

Sopnet ba riting chibrichi seani rokom poedoko Italy 
a'songo 1220 bilsi jolrango a'bachengataha Gitchambatsrang- 
gipa Sonnet poedoko man'rikgipara Sicily a'songni Giacono da 
Lentinoni segipa ong'achim. Ia ma'mal poedoko Dante aro 
Petrarch (13Q4-74) miDgsing minggamataha jeni seani bewal- 
rangko Europe a^ongrango poedo segiparang bang's chasong- 
rangna ja rike seangtokaha. 

Ia riting chibrini poedoo mphgsongbatgipa katta bichong- 
rangara “measako me'chikna ka$saate”' seanian ong'achim. 
Petrarchhi segipa ‘‘Laura de Nodes'* Sonnet poedoo, Petrarch 
Laura minggipa mechikna maming kasagni dongjachim aro 

ua pangnaba un baksa agangrikamangba , gricbim. Aroba 
Laura namen mande ra'ako man-gipa, segipana kakket ong'gipa, 
dedrangna ka sagipa aro songsulko nirokgipa saksa me'chikma 
orig achinj. Uandakcu ua segipana dedrang sak chisako baaha, 
Indioba Petrarch uko gisiktango- nambatsranggipa me’chik ine 
chanchiate an'tangni poedo seao una arrtangni janggi tanga 
gimik kasae aro kakket ong*e dongaha. Uandake Danteba 
Gemma Donati mmggipa me chikmana ka sae uko kime donge 
degiparangko manpilahaoba Beatrice Portinari minggipa me chik- 
ko nambatsranggipa me'chik ine gisiktango chanchitingtinge 
an'tangni Sonnet poedo seao janapaha. Laurani segipa aro 
Danteni jikgipa ia Poedorangko porae niahama ba porae nia- 
haode uamang maiko chanchienggenchim uko darangba aganna 
man-ja indiba indake chel ao me chikko dongate uko demittele 
poedo seani bewal ruuta chasongrangna Europe a'songrango 
namnikbatgipa poedo seani rokom ong'aha. 

English ku’sikchi riting chibrini poedoko Sir Thomas Wyatt 
1527 bilsio uni Itaiyo roe re’bapiman o sechengaha. Uni ja'mano 
bang'a English poedo segiparang ia rokomo poedorangko 
seangskaaha. 

SANABA BA MAINABA MIKSONGE SEGIPA 
POEDO BA ODE., 

A bachengo ia rokom poedoko badiaba jat gimikni maniatu 
gimin senha. Iandakgipa poedoko Greek ku sikchi 522-442 B. C. 
mango Pindar minggipa poedo serakgipa sechengaha aro Latin 
ku sikchi Horace minggipa lekka serakgipa sechengaha. Pindafni 
segipa poedorangko chrok-mesagiparangna sika-moanirangchi 
sike moe on rongachim. Iandakgipa poedorangko maiba mande 
jinmani ba jat gimikni manianina, jekae^ Greece a'songni gitcham 
chasongrango kal*susaoni chee re’bapilgiparangna de mittelgipa 
kattarangchi poedorangko serongachim. Horaceba mande jinmani 
maniarangni gimin ia rokomo poedo seaha. Una agreba ua an* - 
tangni gtsik ra # a obostarangni giminba ia apsan poedo seani 
bewalo seaha. 

English ku'sikchi ia rokom bewalo poedo seaniko Ben 
Johnson a # bachenge seaha. Uni ja*mano bang'a English poetrang 
ia apsan bewalo bang a poedorangko seangaha. Uandaken Engr 
lish poetrangsa ia rokom poedo seaniko mingsing minggamataha. 

JILANIRANGNI CHA AMRAM BAKRANI 
POEDO BA PASTORAL 

Jilanirangni Ch&'amram Samsini Bakrani katta bichongko ra‘e 
Poedo ba Aganku’akmaoba sena man'a. Iandakgipa Katta bi» 
chongko ra e seanio, So&gadam aro songjinmao janggi tangraiko 
tosusae seanian mongsdsgbatgipa ja'paog katta ong a. Mawnu 
aro Mcs nirikgiparangQt kusi ong’e janggi tangant gimiaba in* 
dakgipa seanirango serongbata. Jisu Kristoni atchma skang 280 

bilsjmaogo Theocritus Sicilyni songadamrangko gisik ra*ate, 
soagfinmao donggipa mandeni soogadamua ma'ringaniko mesok- 
na, an'tangni gisik ra'atjringgipa songni matchu nirikgiparangni 
gimin ap’sengchakate seaniko dakaha. ia seanionikosa gipin gipin 
indakgipa songadamni janggi tanganiko namnikgiparang Theo- 
critusni seani bewalko ja'rike ia bewalo poedoraagko seangskaaha. 

Theocritus minggittam golporangko banae iandakgipa seaniko 
ba Pastoral form ba bimango seanirangko dakangaha. Uni seani 
ja’pang kattarango papgchakesa ja mano segiparangba obostani 
kn on'tiprak dingtangate seangskaaha. Theocritusni ming 3 
seani ja'pang kattarang :• Skanggipa, Sakgni mes nirikgipa- 
rang gronggrike, kusi ong e rona ine git ring'susae an tangtangni 
kajiako namgrikatna gita tik ka grikaha Gittamgipa mes nink- 
gipako bichal ka'timna donaha. Uamang saksam ja mano saksa 
dake git ring'on an'tangtangni kasagnkanirango kusini aro duk- 
m kattarangkoba aganjoljolangaha. Uamangni indake git ring'- 
susae susaaniara pa ji mariona bonchoterongachim aro bang a 
changon bichal ka'gipa sani git ring'an knatobata basenan man - 
jachim Gnigipa, Saksa mes nirikgipa git ring ao an tangni mik- 
chatang me trani nama-silarangko aro an tangni raka janggi tang- 
ani gimin duk ong e janape ring achim. Sechengode git ring gi- 
pani mikchatangni gimin janape git ring aniko sejoljolataiachim 
indiba ja mano git ring gipani mikchatangni gimin janape git 
ring'na skang, nitoriri samsiarigipa bakrarangni gimin aro uni 
samtangtangchi nitobegipa a brirangni gimin sechengskaaha 

Gittamgipa, Mande siana ba mande siako gopna ra'angani 
gimin seanian ia rokom seani o baikarogipa katta bichong ong'- 
baskaaha Iandakgipa, seanirango s<anggipa mandeko de'mittele 
seani ong'batachim Je golpokoba banae sebo indiba ia bimango 
seani a backengbanide jat gimikni maniao git ring'susagrikaomsa 
ongbaachim. 

Greece a'songo iandakgipa seani bewaiko Rome songjinmao 
Virgil (70*19 B.C.) ra gate sechengskaaha indiba uni sechengaonin 
nitoriri dake simdimdim dakgipa bakra aro nikgrangram gimin 
seanide gimaangaha Ua Theocritusni seani bewal ba styleko ra‘- 
gatesa seskaiaha. Uandaken ja'raano seani katta bichongrangba 
dingtang ong roroangahh Ja manode, Poetni mal gamko on pi* 
lantna a 'songni rajako mittele seani ba ripengtangni mikchatang- 
ko gimaatanina uko ka'dinmte seanirangsa ong'baskaaha. Uan- 
daken ka sne ka'sne ia bimango aro katta bichongchi seaniara 
songjinmao dongg ; pa mandeni songadamo janggi tanganiko nam* 
bata ihe chanchiate uana ma ringe seani ong'baaha. Uni gimin 
songadamo songdonggipa manderangni skatang bewalrango rmok- 
gtja janggi tanganirangni gimin seani pal songadamo janggi 
tangani somoe salrangara Sonani chasong ineia chanchichipate 
sebaskaaha. 

la bifflango aro ua katta bichongko ra'e English ku'sikcfai 
John Milton, Hazlitt arogipinrang^seskae a'gilsak gimiknan 
gipatskaaha. 

RITING BONGACHI 
KA DINGATNAMANGMANG SEGIPA 
POEDO BA LIMERICK 

Ian riting bongachi manderangko ka'dingatnamangmang seai- 
gipa poedo rokomsa onga. Iandakgipa poedorangko maming 
chancbisoani gri seaia. Iako sena gita niamrangba dongja, (na- 
ming ningtua miksonganiba dongja ba uarango maming style ba 
bimangba gri. Iano maming golpoba dongja indiba manderangko 
ka’dingate ronasanmangmang seani gita ong*aia. Iani skanggipa 
aro gnigipa ritingrango ma rapani ong na nangaia aro gittamgipa 
aro brigipa ritingrangba ma'rapnasan nangaia. Bongagipa riting 
sagipa aro gnigipa ritingrangrang baksa marapskana nangaia 
indiba ian attamrango wal’tim chake romitingrango minge minge 
ka dinge rona nambegipa podrang ong a. 


TO 



